  Майя Бывальцева Росси телевидениысь кизилиос «Ваньмыз устоез — нылпиослы!» мерлык ужрад улсын Удмуртие благотворительной концертэн вуозы. Со сярысь ивортэ улосвыл тӧролэн но кивалтэтлэн пресс-службазы. 7-тӥ оштолэзе ужезъя Москвае вуылыкуз, элькунлэн кивалтӥсез Алексндр Соловьёв Россиысь калык артисткаен Ангелина Вовкен пумиськылӥз. Соос нылпи юртъёсын но интернатъёсын, секыт улон югдуре шедем семьяосын улӥсь, эмъяськонниосын кыллись, анай-атайтэк кылем но сӧсыр нылпиос понна акциез Удмуртиын ортчытон сярысь кенешизы. Ангелина Вовк верамъя, ужрад Россиысь тросаз каръёсын ортчиз ни. Мунёосын ужась актёръёс но «Спокойной ночи, малыши» телепередачаез нуисьёс эмъяськонниосысь пыктос висёнъёсъя, гематолгияя, сюлэм но сэр висёнъёсъя но ДЦП ёзэтъёсы вуыло но пиналъёсын верасько. Со сяна, анай-атайтэк кылем, трос нылпиё семьяосысь пиналъёс понна бадӟым концертъёс ортчытъясько. Александр Соловьёв улосвыл ӟеч ужрадлы дурбасьтыны дась шуыса вераз. Сое яке Быӟымнуналлы, яке Нылпиосты утёнъя дунневыл нуналлы тупатыны умой луысал. Тегъёс: Удмуртия Тазалык АлександрСоловьёв пиналъёс Мерлык ечужъёс  